beidh sé curtha ar fáil trí shuíomh gréasáin eISB an Choimisiúin agus suíomh gréasáin na Roinne.

LIOSTA AICMITHE REACHTAÍOCHTA

### Bunachar an Liosta Aicmithe Reachtaíochta

Coinníonn an Coimisiún Liosta Aicmithe Reachtaíochta i bhFeidhm, ag cuimsiú os cionn 2,000 Achtanna agus os cionn 15,000 Ionstraimí Reachtúla, eagraithe faoi 36 ceannlítir nó teidil ábhair. Tá reachtaíocht na hÉireann ar fáil don phobal faoi láthair san ord ina ndearnadh í agus liostaithe ar an eISB go croineolaíoch de réir uimhreach. Dá bhrí sin, is deacair do dhlíodóirí agus don phobal araon a na Achtanna go léir a shonrú a dhéileálann le ábhar amhail dlí comhshaoil, rialtas áitiúil nó teaghlaigh. Eagraíonn an Liosta Aicmithe na Achtanna i ngrúpaí de réir ábhair agus dá bharr is acmhainn úsáideach í sin. Tá sé ar fáil ar shuíomh gréasáin an Choimisiúin agus nasctha ó leathanach baile an eISB.

Le linn 2019, d'oibrigh an Coimisiún ar thástáil forleathan i leagan bunachair an Liosta Aicmithe, agus tháinig an leagan seo ar fáil in Eanáir 2020. Tá an Liosta Aicmithe á choinneáil nuashonraithe anois ar bhonn míosúil, ag úsáid faisnéise chomhtháite ó obair Rochtana ar Reachtaíocht an Choimisiúin ar an Eolaire Reachtaíochta.

TIONSCNAMH ATHBHREITHNITHE DLÍ ROIMH REACHTA 1922

I Samhain 2018, d'aontaigh Oifig an Ard -Aighne tacú le tairiscint chuimsitheach an Choimisiúin chun eilimintí áirithe a chríochnú, thar tréimhse trí bhliana, de Chlár Athbhreithnithe ar Dhlí Reachtúil (SLRP). Ag eascrú ón tacaíocht sin, i Márta 2019 rinne an Coimisiún próiseas earcaíochta do bhainisteoir tionscadail don obair seo. Mar thoradh leis, ceapadh Fiona Carroll, Aturnae, mar bhainisteoir tionscadail ar tréimhse 3 bhliana.

Thosaigh aschuir ón SLRP reatha le achtú Achta Athbhreithnithe ar Dhlí Reachtach (Roimh 1922) 2005. D'achtaigh an tionscnamh, trí sraith chúig Acht Athbhreithnithe breise, idir 2007 agus 2016, cur in eagar suntasach ar leabhar reachtanna na hÉireann, ní hamháin ag aisghairm reachtaíochta as feidhm roimh - 1922 agus i ndiaidh 1922 ach freisin ag tabhairt liostaí deiridh Achtanna poiblí, áitiúil agus príobháideach roimh 1922 coinneáilte. Leis sin, ba shoiléir go leor an méid reachtaíochta príomha roimh 1922 a fhanann i bhfeidhm ar an Stát.

Baineadh amach leibhéal cosúil soiléire maidir le reachtaíocht thánaisteach roimh 1922 (a nglaoitear ionstraimí reachtúla anois) déanta suas go 1820. D'aisghair Acht Athbhreithnithe ar Dhlí Reachtach 2015 gach ionstraim déanta roimh 1 Eanáir 1821 seachas méid teoranta coinneáilte agus leagtha amach i sceideal an Achta sin. Ba é tairiscint an Choimisiúin d'Oifig an Ard -Aighne ná gur chóir leanúint leis an obair sin agus gur chóir imscrúdú a thabhairt ar an reachtaíocht thánaisteach fágtha freisin, déanta idir 1821 agus 1922, chun a chinntiú cad ar chóir a aisghairm nó a choinneáil. Beidh buaicphointe na hoibre sin in achtú Bille Chuimsithigh nó dhá Bhille ar leithligh, an chéad cheann ag déileáil le ionstraimí ó 1821 go 1893 (atá níos deacra le aimsiú agus anailísiú) agus an dara cheann leo sin ó 1894 go 1922 (nuair a bhí eagráin oifigiúla foilsithe). I ndiaidh achtaithe, tabharfaidh na Billí sin léargas cuimsitheach ar reachtaíocht thánaisteach roimh 1922 a théann le léargas cuimsitheach faighte cheana ag obair SLRP ar na Achtanna roimh 1922. Is aidhm leis an gCoimisiún an eilimint SLRP sin a chríochnú in 2022 comhtharlaithe le céad bliain an Stáit.